text: [{"text_idx": "#000002", "text": "Ho\u0301ast bi\u0301\u00f0a\u00f0 hevur veri\u00f0 eftir go\u0301\u00f0kenning fra\u0301 bretsku myndugleikunum, og ta\u00f0 hevur skapt o\u0301vissu um risasto\u0301ru oljukelduna Rosebank, so er stjo\u0301rin i\u0301 Equinor i\u0301 Bretlandi ikki i\u0301 iva. -Ta\u00f0 gongur eftir \u00e6tlan sigur hann."}, {"text_idx": "#000003", "text": "Arne Gu\u0308rtner, stjo\u0301ri hja\u0301 Equinor i\u0301 Bretlandi og I\u0301rlandi. Hann hevur eisini a\u0301byrgd av F\u00f8royum: -Eg havi go\u0301\u00f0ar vo\u0301nir um, at bretska stjo\u0301rnin fer at go\u0301\u00f0kenna Rosebank u\u0301tbygging i\u0301 hesum a\u0301rinum."}, {"text_idx": "#000004", "text": "Seinastu ma\u0301na\u00f0irnar hevur sto\u0301ra Rosebank olju- og gasskeldan eystan fyri F\u00f8royar veri\u00f0 ovast a\u0301 breddanum i\u0301 b\u00e6\u00f0i mi\u00f0lum og almenna ru\u0301minum i\u0301 Bretlandi."}, {"text_idx": "#000005", "text": "Umhv\u00f8rvisfelagsskapir og umbo\u00f0 fyri politiskar flokkar i\u0301 Bretlandi hava i\u0301 longri ti\u0301\u00f0 mo\u0301tm\u00e6lt \u00e6tlanini at loyva u\u0301tbygging av hesi oljukelduni, sum tey siga stri\u0301\u00f0ir i\u0301mo\u0301ti umhv\u00f8rvis- og ve\u00f0urlagspolitikkinum. Hesum hava lei\u00f0andi bretskir politikarar to\u0301 vi\u0301st aftur vi\u00f0 at vi\u0301sa til, at Bretlandi t\u00f8rvar alla ta orku ta\u00f0 kann fa\u0301a hendur a\u0301 i\u0301 Nor\u00f0sjo\u0301num til tess at gerast o\u0301heft at innfluttari orku."}, {"text_idx": "#000006", "text": "Nu\u0301 hevur so stjo\u0301rin i\u0301 Equinor i\u0301 Bretlandi og I\u0301rlandi og eisini vi\u00f0 a\u0301byrgd fyri F\u00f8royum, Arne Gu\u0308rtner sagt fra\u0301, at Rosebank verk\u00e6tlanin er i\u0301 tryggum hondum, hon er \u201cprogressing really well and according to plan\u201d og leggur aftrat, at Rosebank \u201cis still on track for approval this year\u201d."}, {"text_idx": "#000007", "text": "Rosebank keldan er st\u00f8rsta olju- og gasskeldan a\u0301 bretska landgrunninum, sum enn ikki er u\u0301tbygd til framlei\u00f0slu."}, {"text_idx": "#000008", "text": "Hon er eisini vor\u00f0in kjarnin i\u0301 mo\u0301tst\u00f8\u00f0uni hja\u0301 umhv\u00f8rvisfelagsskapum mo\u0301ti olju- og gassvirksemi i\u0301 heila tiki\u00f0 og ver\u00f0ur herfer\u00f0in mo\u0301ti u\u0301tbyggingini ro\u0301pt \u201cStop Rosebank\u201d."}, {"text_idx": "#000009", "text": "Equinor stjo\u0301rin vi\u00f0gongur i\u0301 samr\u00f8\u00f0u vi\u00f0 Energy Voice i\u0301 sambandi vi\u00f0 altjo\u0301\u00f0a oljumessuna \u201cOffshore Europe\u201d i\u0301 Aberdeen i\u0301 hesum d\u00f8gum, at ho\u0301ast kla\u0301rt er til sjo\u0301seting av einum av flaggskipunum hja\u0301 felagnum, so hevur ta\u00f0 tiki\u00f0 longri ti\u0301\u00f0 enn \u00e6tla\u00f0 at fa\u0301a onkur vi\u00f0urskifti uppa\u0301 pla\u0301ss undan i\u0301l\u00f8gugo\u0301\u00f0kenningini hja\u0301 felagnum, (FID)."}, {"text_idx": "#000010", "text": "Ein ty\u0301\u00f0andi partur av Rosebank verk\u00e6tlanini er at elektrifisera framlei\u00f0sluskipi\u00f0, i\u00f0 skal liggja a\u0301 lei\u00f0ini, tvs. vi\u00f0 streymi at kunna minka munandi um CO2 u\u0301tla\u0301ti\u00f0 fra\u0301 framlei\u00f0sluni. Hetta fer at ver\u00f0a grundarlagi\u00f0 undir flestu av ny\u0301ggju og eisini verandi olju- og gasskeldum og hevur norska Equinor sum ta\u00f0 fyrsta i\u0301 heiminum herfyri u\u0301tgj\u00f8rt tveir olju- og gasspallar vi\u00f0 streymi fra\u0301 eini havvindmylnulund."}, {"text_idx": "#000011", "text": "Nu\u0301 ver\u00f0ur so tosa\u00f0 um at veita streym antin u\u0301r landi ella fra\u0301 havvindmylnulundum til komandi tri\u0301ggjar u\u0301tbyggingarnar a\u0301 Atlantsmo\u0301tinum, nevniliga Rosebank, Cambo og Clair South, (Clair Phace 3). Hetta eru alt risasto\u0301rar keldur, sum liggja millum Hetland og F\u00f8royar. Equinor, Ithaca Energy og BP, fyrist\u00f8\u00f0ufel\u00f8gini fyri hesum orkulei\u00f0unum, eru farin saman um eitt samstarv, sum skal kanna m\u00f8guleikarnar fyri at elektrifisera t\u00e6r tri\u0301ggjar u\u0301tbyggingarnar eystan fyri F\u00f8royar."}, {"text_idx": "#000012", "text": "Her hevur so veri\u00f0 gitt, at ein m\u00f8guleiki er at fa\u0301a streym fra\u0301 vindmyllum a\u0301 landi i\u0301 Hetlandi, ein annar at byggja havvindmylnulundir, sum kunnu veita streym. Her hevur Equinor so longu dru\u0301gvar royndir vi\u00f0 u\u0301tbyggingini av ti\u0301 fyrstu flo\u0301tandi havvindmylnulundini i\u0301 Norra."}, {"text_idx": "#000013", "text": "Equinor stjo\u0301rin sigur, at felagi\u00f0 leggur so miki\u00f0 sto\u0301ran dent a\u0301 elektrifisering av framlei\u00f0sluni, at Rosebank fer at metast sum juvelurin i\u0301 kru\u0301nuni, ta\u0301 ta\u00f0 sny\u0301r seg um a\u0301 munago\u0301\u00f0an ha\u0301tt at minka um CO2 u\u0301tla\u0301ti\u00f0 tvs. at skifta u\u0301t gassrikna framlei\u00f0slu a\u0301 pallum og skipum vi\u00f0 streymi fra\u0301 vindmyllum."}, {"text_idx": "#000014", "text": "Endama\u0301li\u00f0 hja\u0301 Equinor er so at bru\u0301ka Rosebank sum ein fyrimynd fyri framti\u0301\u00f0ar virksemi hja\u0301 felagnum kring allan heimin."}, {"text_idx": "#000015", "text": "Rosebank verk\u00e6tlanin fer longu av bakkastokki i\u0301 2025, ta\u0301 fleiri framlei\u00f0slubrunnar skulu borast. Rokna\u00f0 ver\u00f0ur so vi\u00f0 fyrstu framlei\u00f0sluni i\u0301 2027."}, {"text_idx": "#000016", "text": "Cambo og Rosebank a\u0301 Offshore Europe"}, {"text_idx": "#000017", "text": "U\u0301tbyggingarnar av risasto\u0301ru olju- og gasskeldunum Cambo og Rosebank vestan fyri Hetland vo\u0301r\u00f0u no\u0301gv umr\u00f8ddar a\u0301 altjo\u0301\u00f0a orkura\u0301\u00f0stevnuni Offshore Europe i\u0301 Aberdeen hesa vikuna."}, {"text_idx": "#000018", "text": "M.a. seg\u00f0i nevndarforma\u00f0urin i\u0301 orkufelagnum Ithaca Energy, Gilad Myerson, at hann var vi\u0301sur i\u0301, at bretska stjo\u0301rnin fo\u0301r at go\u0301\u00f0kenna hesar tv\u00e6r t\u00e6r st\u00f8rstu framti\u0301\u00f0ar orkuverk\u00e6tlaninar i\u0301 Bretlandi. Hann seg\u00f0i, at vi\u00f0 teimum kann Bretland kenna seg tryggari, ta\u0301 talan er um orkutrygdina, landi\u00f0 kann eisini vi\u00f0 hesum keldum fa\u0301a framlei\u00f0slur, i\u00f0 hava munandi minni u\u0301tla\u0301t enn allar a\u00f0rar framlei\u00f0andi keldur b\u00e6\u00f0i i\u0301 Bretlandi og a\u00f0rasta\u00f0ni."}, {"text_idx": "#000019", "text": "-Vit mugu hugsa um sja\u0301lvi at veita ta minst da\u0301lkandi orkuna og hana fa\u0301a vit m.a. fra\u0301 keldunum vestan fyri Hetland seg\u00f0i Myerson, sum leg\u00f0i serstaka her\u00f0slu a\u0301 ty\u0301dningin hesar fo\u0301ru at fa\u0301a fyri arbei\u00f0spla\u0301ss i\u0301 Skotlandi."}, {"text_idx": "#000020", "text": "-Uttan mun til hv\u00f8r fer at manna komandi stjo\u0301rn, so halda vit, at hon fer at geva gr\u00f8nt ljo\u0301s til at fremja hesar u\u0301tbyggingar."}, {"text_idx": "#000021", "text": "Rishi Sunak stendur vi\u00f0 avger\u00f0ina at lata meira enn 100 ny\u0301ggj leitiloyvi eins og loyva u\u0301tbyggingum av kolvetnislei\u00f0um so sum Cambo og Rosebank."}, {"text_idx": "#000022", "text": "Millum umhv\u00f8rvisfo\u0301lkini, sum mo\u0301tm\u00e6la u\u0301tbygging av Rosebank kelduni n\u00e6r vi\u00f0 marki\u00f0, er eisini Gretha Thunberg."}, {"text_idx": "#000023", "text": "Ho\u0301ast umhv\u00f8rvisfelagsskapir mo\u0301ttm\u00e6la u\u0301tbyggingum sum Cambo og Rosebank, so heldur vinnan eins og stjo\u0301rnin i\u0301 London vi\u00f0 fors\u00e6tisra\u0301\u00f0harranum Rishi Sunak a\u0301 odda fast vi\u00f0, at olja og gass, sum finst i\u0301 Nor\u00f0sjo\u0301num skal troytast m.a. fyri at tryggja orkutrygdina i\u0301 Bretlandi."}, {"text_idx": "#000024", "text": "Umframt at menna olju- og gassvirksemi vi\u00f0 at minka um u\u0301tla\u0301ti\u00f0 vi\u00f0 eitt nu\u0301 elektrifisering vo\u0301ru no\u0301gvar r\u00f8ddir frammi a\u0301 ra\u0301\u00f0stevnuni i\u0301 Aberdeen um, at vindorkan her serstakliga tann til havs eigur at hava fremstu ra\u00f0festing i\u0301 framti\u0301\u00f0ar orkupolitikkinum."}, {"text_idx": "#000025", "text": "I\u0301 seinastuni hevur eisini ljo\u0301\u00f0a\u00f0, at eigarnir av risasto\u0301ru vindmylnulundini Viking Windfarm i\u0301 Hetlandi vilja bjo\u0301\u00f0a seg fram at lata streym til komandi pallar og skip eystan fyri F\u00f8royar."}, {"text_idx": "#000026", "text": "\u00d8ki\u00f0 eystan fyri f\u00f8royska marki\u00f0 er sera ri\u0301kt uppa\u0301 b\u00e6\u00f0i olju og gass. Bretskir myndugleikar fara helst i\u0301 n\u00e6stum at loyva u\u0301tbygging av Rosebank kelduni og seinni eisini u\u0301tbygging av Cambo. Ver\u00f0ur Cambo u\u0301tbygd er sannli\u0301kt, at tv\u00e6r olju- og gasslei\u00f0ir longur su\u00f0uri, Tornado og Suilven, ver\u00f0a kny\u0301ttar i\u0301 Cambo-framlei\u00f0sluna."}, {"text_idx": "#000027", "text": "Ver\u00f0ur hetta veruleiki, og ta\u00f0 tykist so, ta\u0301 ver\u00f0ur \u00f8ki\u00f0 beint eystan fyri F\u00f8royar ein ny\u0301ggjur olju- og gasslandslutur, sum uppa\u0301 sikt eisini kann fa\u0301a sto\u0301ran ty\u0301dning fyri F\u00f8royar og ynskini her um at vera partur av b\u00e6\u00f0i oljuleiting og framlei\u00f0slu eins og veitingum til no\u0301gva ny\u0301ggja virksemi\u00f0 so t\u00e6tt vi\u00f0 marki\u00f0."}, {"text_idx": "#000028", "text": "Hetta kann gerast framti\u0301\u00f0ar u\u0301tsy\u0301ni\u00f0 eystan fyri f\u00f8royska marki\u00f0 um ikki so no\u0301gv a\u0301r, eitt framlei\u00f0sluskip a\u0301 Rosebank lei\u00f0ini og ein framlei\u00f0slupallur a\u0301 Cambo lei\u00f0ini."}, {"text_idx": "#000029", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000031", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000032", "text": "Manna\u00e6ttin lati\u00f0 upp porturini til helviti"}, {"text_idx": "#000033", "text": "Helvtin av orkuni fra\u0301 vindmyllulundum fer til spillis"}, {"text_idx": "#000034", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000035", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000036", "text": "Russland sendir oljutangaskip nor\u00f0ur um Sibiria"}, {"text_idx": "#000037", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000038", "text": "Bera o\u0301tta fyri ny\u0301ggjum gr\u00f8num brennievnum"}]